**Mal for oppdragsfinansiert aktivitet**

Sist oppdatert: 17. september 2024

|  |
| --- |
| **Malen skal brukes når:*** + Prosjektet defineres som et oppdragsprosjekt iht. Kunnskapsdepartementets retningslinjer
		- Alle NTNUs kostnader (direkte og indirekte), samt en rimelig fortjeneste, må dekkes av den eksterne Oppdragsgiveren

**Malen skal ikke brukes ved:*** + Bidragsprosjekter (forskning hvor NTNU mottar støtte uten krav til motytelser)
	+ Gaver
	+ Prosjekter som mottar støtte fra Forskningsrådet eller EU

**Denne avtalemalen er basert på:*** Forskningsrådets generelle kontraktsprinsipper
* Lov om universiteter og høyskoler [Universitets- og høyskoleloven] (fastsatt av Kunnskapsdepartementet, sist endret 8. mars 2024, med virkning fra 1. august 2024)
* Kunnskapsdepartementets rundskriv F-07-13, «Reglement om statlige universiteter og høgskolers forpliktende samarbeid og erverv av aksjer»
* Delegasjonsreglementet ved NTNU, fastsatt av Styret den 2. desember 2021 (Del 1 pkt. 4.7.3 og Del 2 pkt. 3.3.3)
* NTNUs Politikk for immaterielle rettigheter og NTNUs Retningslinjer for immaterielle rettigheter, gyldig fra 1. januar 2021.
* NTNUs styrevedtak av 8. oktober 2009 vedr. utsatt offentliggjøring av forskningsresultater
 |
|  |

**Instruks for bruk av malen**

* Der dokumentet opererer med ALTERNATIV, velges ett, det andre tas ut/overstrykes
* Det som er skrevet i *kursiv*, er beregnet på saksbehandler og tas ut i den endelige versjon
* Denne siden skal ikke skrives ut/inngå som en del av den endelige avtalen

**Kontraktsmal for oppdragsfinansiert aktivitet**

**Spesielle vilkår**

mellom

………………………………..………………………………………………………….

………………………………..………………………………………………………….

(bedriftens/institusjonens navn/ org nr.)

nedenfor kalt **Oppdragsgiver**

og

**Norges teknisk-naturvitenskapelige universitet (NTNU)**

v/………………………………..………………………………………………………….

(navn på prosjektadministrativ enhet)

om utførelse av oppdragsprosjekt med følgende tittel:

…………………………………………………………………………………………………

* Ord/begrep med stor forbokstav er definert i NTNUs «Generelle kontraktsvilkår for Oppdragsfinansiert aktivitet» (**vedlegg I**)

## 1 Prosjektets art og omfang

NTNU skal utføre Prosjektet i samsvar med spesifikasjoner i Prosjektbeskrivelsen (**Vedlegg III**)

Med forbehold om Force majeure-situasjoner – se Generelle vilkår § 10 – forplikter NTNU seg til å gjøre det som med rimelighet kan kreves for å utføre sine oppgaver i henhold til Kontrakten.

## 2 Varighet

Ut fra de forutsetninger som foreligger ved inngåelse av Kontrakten, er følgende tidsrom fastlagt:

**Startdato:** …………….

**Sluttdato:** …………….

Kontrakten skal tre i kraft når den er undertegnet av begge parter.

Følgende kontraktsbestemmelser skal gjelde ut over angitt sluttdato:…………………..

……………………………………………………………………………………………………

*(Vurder evt. krav om/behov for dette – se spesielt Generelle vilkår §§ 5, 7, 8 og 9.)*

**3 Kontaktpersoner**

**a)** NTNUs kontaktperson:………………………………………………..

 **b)** Oppdragsgivers kontaktperson:……………………………………………………...

## 4 Rapportering

*(Her inntas prosjektspesifikke bestemmelser om rapportering - se Generelle vilkår §2.4)*

………………………………………………………………………………………………

………………………………………………………………………………………………

## 5 Pris

Avtalt pris for oppdraget er NOK.................eks. mva. (*sett inn beløp*).

Betaling skal skje som spesifisert i Prosjektbeskrivelsen til NTNUs bankkonto nr. 7694.05.00288 i DNB.

## 6 Tillegg/avvik fra «Generelle kontraktsvilkår for oppdragsprosjekt ved NTNU»

…………………………………………………………………………………………………..

…………………………………………………………………………………………………..

…………………………………………………………………………………………………..

## 7 Kontraktsdokumenter

##  Kontrakten består av følgende deler:

1. Dette dokument – kalt Spesielle kontraktsvilkår

2. ”Generelle kontraktsvilkår for oppdragsfinansiert aktivitet ved NTNU” (**vedlegg I**)

3. Beskrivelse av Prosjektbakgrunn (**vedlegg II**)

4. Prosjektbeskrivelse (**vedlegg III**)

1. Endringsprotokoll (**vedlegg IV**)

I tilfelle motstrid mellom bestemmelser i Spesielle vilkår og Generelle vilkår, går de førstnevnte foran. I tilfelle motstrid mellom bestemmelser i Prosjektbeskrivelsen og øvrige bestemmelser i Kontrakten, går de sistnevnte foran.

## 8 Kontraktseksemplarer og signaturer

Denne Kontrakt er underskrevet i 2 eksemplarer, hvorav hver av partene har fått ett eksemplar.

Trondheim, / 20… …………..(sted) / 20…

For NTNU: For Oppdragsgiver:

signatur…………………………………….. signatur……………………………………….

navn:……………………………………. navn: ………………………………

tittel ………............ tittel:………………………………

(instituttleder/dekan/rektor)

**VEDLEGG I:**

**GENERELLE KONTRAKTSVILKÅR FOR OPPDRAGSSFINANSIERT AKTIVITET VED NORGES TEKNISK-NATURVITENSKAPELIGE UNIVERSITET (NTNU)**

1 Definisjoner

**Arbeidsdager:** Alle dager unntatt lørdag, søndag, helligdager og høytidsdager.

**Force-majeure:** Upåregnelige og ekstraordinære omstendigheter utenfor Partenes kontroll.

**Immaterielle rettigheter:** Alle rettigheter til tekniske løsninger, metoder, prosesser og prosedyrer enten disse er patentert, kan patenteres eller ikke, samt alle opphavsrettigheter og rettigheter til varemerker, design, plantesorter, databaser, kretsmønstre, tegninger, spesifikasjoner, prototyper, bedriftshemmeligheter og lignende.

**Kommersiell utnyttelse:** Direkte eller indirekte bruk av Prosjektresultater i utvikling og markedsføring av produkt/tjeneste eller prosess, eller overdragelse og/eller lisensiering av Prosjektresultater til tredjemenn, unntatt forlagsmessig utgivelse.

**Oppdragsfinansiert aktivitet:** Prosjekter NTNU utfører mot vederlag (betaling) fra ekstern(e) oppdragsgiver(e), med krav til leveranser (med motytelse) ved avtale/kontraktsinngåelse. For oppdragsfinansiert aktivitet skal Oppdragsgiver dekke alle direkte og indirekte kostnader som oppdraget fører med seg, samt en rimelig fortjeneste.

**Oppdragsgiver:** Den som engasjerer NTNU til å gjennomføre en Oppdragsfinansiert aktivitet.

**Prosjekt:** Den samlede aktiviteten som etter avtaleinngåelsen omfattes av Kontrakten.

**Prosjektbakgrunn:** Kunnskap, herunder immaterielle rettigheter, som Partene bringer inn i Prosjektet.

**Prosjektbeskrivelse:** Faglig og administrativ plan for gjennomføring av Prosjektet.

**Prosjektleder:** Den personen som på vegne av NTNU skal ivareta den faglige framdriften og gjennomføringen av Prosjektet.

**Prosjektmedarbeider:** Person som skal arbeide med eller på Prosjektet.

**Prosjektperioden:** Den perioden som Prosjektet utføres i og som er nærmere definert i Spesielle vilkår.

**Prosjektregnskap:** NTNUs regnskap over Prosjektets faktiske inntekter og kostnader.

**Prosjektresultater:** Alle resultater som er skapt eller oppnådd i forbindelse med Prosjektet, herunder immaterielle rettigheter, uavhengig av om resultatene er vernet av lovgivning eller ikke.

**Rimelige og rettferdige vilkår:** Egnede vilkår, herunder eventuell økonomisk kompensasjon eller bestemmelser om vederlagsfrihet, som tar høyde for de konkrete omstendighetene, for eksempel den faktiske eller potensielle verdien av Prosjektresultatene eller Prosjektbakgrunnen som det kreves bruksrett til og/eller omfang, varighet eller andre karakteristika ved den forespeilede utnyttelsen.

**Spesielle vilkår:** Vilkår som er avtalt spesielt for det enkelte prosjekt og som er en del av avtalen.

2. Gjennomføring av Prosjektet

## 2.1 Gjennomføring

Prosjektet skal gjennomføres i samsvar med bestemmelser inntatt i Spesielle vilkår og Prosjektbeskrivelse (**Vedlegg III**).

Prosjektet skal gjennomføres i samsvar med god forskningspraksis.

NTNU erklærer å ha kompetanse og kapasitet til å utføre Prosjektet på en profesjonell måte og i henhold til anerkjente standarder og normer for den aktuelle type arbeid. NTNU skal følge anerkjente kvalitetsnormer ved innsamling og arkivering av data.

NTNU er ikke ansvarlig for at Prosjektet fører frem til bestemte resultater og har intet ansvar for Oppdragsgivers utnyttelse av Prosjektresultatene.

Hvis prosjektet er meldepliktig til Norsk samfunnsvitenskapelig datatjeneste AS (NSD) eller krever forhåndsgodkjenning fra Regional komité for medisinsk og helsefaglig forskningsetikk (REK) har NTNU ansvar for å melde/søke disse instansene, i samsvar med de til enhver tid gjeldende regler.

Oppdragsgivers eventuelle bidrag til Prosjektet, herunder Prosjektbakgrunn, må være levert Prosjektansvarlig til den tid og med den kvalitet som avtalt for at NTNU skal kunne overholde sine forpliktelser etter Kontrakten.

## 2.2 Endring av oppdraget

Partene kan avtale endringer i Prosjektet. Endringer skal avtales skriftlig og føres i en endringsprotokoll (**vedlegg IV**).

## 2.3 Oppsigelse av kontrakten

Oppdragsgiver kan si opp Kontrakten med 90 – nitti – dagers skriftlig varsel, med den følge at Prosjektet avsluttes ved utløpet av oppsigelsestiden. Ved oppsigelse skal Oppdragsgiver betale NTNUs honorarer og kostnader frem til utløpet av oppsigelsestiden, samt kostnader som følger av at Prosjektet avsluttes.

Har oppdraget en planlagt varighet på 1 – ett – år eller mer, skal oppsigelsesfristen være 180 dager.

Avtaler om finansiering av doktorgradsstipendiater skal være uoppsigelig i Prosjektperioden, som skal være minimum 3 – tre – år.

Ved oppsigelse gjelder bestemmelsene om rettigheter i Generelle vilkår punkt 7 tilsvarende for de Prosjektresultater som foreligger ved Kontraktens opphør.

## 2.4 Rapportering

NTNU skal avgi framdriftsrapporter og sluttrapport i henhold til Spesielle vilkår punkt 4.

Sluttrapporten skal gi en samlet faglig fremstilling og beskrivelse av utført arbeid, og hvilke Prosjektresultater som er oppnådd.

Sluttrapporten skal sendes Oppdragsgiver så snart som mulig etter Prosjektets sluttdato. For øvrig gjelder Generelle vilkår punkt 8. Alle rapporter skal være påført prosjektnummer, samt være datert og signert av NTNU.

På anmodning fra Oppdragsgiver skal NTNU til enhver tid kunne gi opplysninger om arbeidets gang.

Framdriftsrapporter og sluttrapport skal foreligge på norsk med mindre annet er skriftlig avtalt.

3 Betalingsbetingelser

Oppdragsgiver skal, hvis ikke annet er avtalt, betale avtalt beløp for oppdraget forskuddsvis ved mottak av faktura fra NTNU. Oppdragsgiver skal betale mottatt faktura innen 30 dager. Ved betalingsforsinkelse påløper renter i henhold til morarenteloven.

Pris er angitt uten merverdiavgift i Spesielle vilkår og i Prosjektbeskrivelsen hvis det er aktuelt. Merverdiavgift vil påløpe i tillegg hvor dette er aktuelt i henhold til Lov om merverdiavgift, med mindre tjenesten omfattes av unntak eller fritak i henhold til denne loven. Unntak fra merverdiavgiftsberegning gjelder bl.a. omsetning av helse- og undervisningstjenester.

NTNU har rett til å justere prisene i den utstrekning reglene for offentlige avgifter endres med virkning for NTNUs vederlag eller kostnader. NTNU må fremme og dokumentere kravet skriftlig.

Timeprisen kan endres fra 1. januar hvert påfølgende år, begrenset oppad til et beløp som tilsvarer økningen i Statistisk sentralbyrås konsumprisindeks (hovedindeksen). Første endring skal ta utgangspunkt i indeksen fra 1. januar det året avtalen ble inngått.

**4 Partenes gjensidige ansvar**

**4.1** **Ingen garantier**

Partene innestår ikke for at informasjon eller materiale (inkludert Prosjektresultater og Prosjektbakgrunn) som de gir eller stiller til rådighet for den andre i Prosjektet, er egnet for et bestemt formål eller anvendelige for mottakers behov, eller at slik informasjon eller materiale ikke krenker eventuelle tredjeparts eiendomsrettigheter.

Mottakerparten skal derfor i alle tilfeller være helt og alene ansvarlig for egen bruk av slik informasjon og materiale, og verken NTNU eller Oppdragsgiver skal under noen omstendighet holdes ansvarlig overfor den andre for følgetap.

**4.2 Ansvarsbegrensning**

Partene skal ikke være ansvarlige overfor hverandre for indirekte tap, følgeskader eller andre lignende tap slik som, men ikke begrenset til, tap av fortjeneste, tap av inntekter eller tap av kontrakter.

Partenes ansvar overfor hverandre er begrenset oppad til én gang det beløp som tilsvarer kontraktens verdi.

Partenes ansvar overfor hverandre skal ikke begrenses under noen av de to foregående avsnittene for det tilfellet at slik skade er forårsaket av en forsettlig handling eller grov uaktsomhet eller slik begrensning ikke er tillatt ved lov.

**4.3 Skade på tredjepart**

Hver Part er alene ansvarlig for tap eller skade på tredjeparter som følge av utførelsen av egne forpliktelser, eller for noen som handler på Partens vegne i henhold til Kontrakten, og for tap eller skade på tredjeparter som følge av Partens bruk av Prosjektresultater eller Prosjektbakgrunn.

NTNU kan nekte å utføre oppgaver der arbeidet eller bruken av Prosjektresultatene etter NTNUs oppfatning vil representere et brudd på patenterte rettigheter.

5 Utstyr

NTNU blir eier av utstyr kjøpt for Prosjektets midler og belastet prosjektregnskapet, med mindre annet er særskilt avtalt i Kontraktens Spesielle vilkår.

6 Prosjektbakgrunn

Prosjektbakgrunn skal beskrives i et eget vedlegg til Kontrakten (vedlegg II). Eiendomsretten til Prosjektbakgrunnen beholdes av den part som brakte den inn i Prosjektet.

7 Rettigheter til Prosjektresultater

Med mindre annet er skriftlig avtalt er Prosjektresultatene Oppdragsgivers eiendom. NTNU skal imidlertid ha rett til vederlagsfritt å nytte Prosjektresultatene i videre ikke-kommersiell forskning og undervisningsaktiviteter.

I alle tilfelle er Prosjektresultatene NTNUs eiendom inntil oppdraget er betalt fullt ut.

8 Offentliggjøring av Prosjektresultater

I henhold til Lov om universiteter og høgskoler av 08.03.2024 er det ikke adgang til å avtale varig utsettelse av offentliggjøring.

NTNU skal gjøre Prosjektresultatene offentlig tilgjengelig, normalt gjennom offentliggjøring i vitenskapelige tidsskrifter, på faglige møter og konferanser, i populærvitenskapelige artikler og liknende. NTNU plikter i sin utadrettede informasjon om Prosjektet å nevne Oppdragsgivers medvirkning.

Eventuelle ønsker om en utsatt offentliggjøring, hvor NTNU ansatte helt eller delvis har bidratt, skal i henhold til styrevedtak ved NTNU (S-sak 55/09) behandles av rektor ved NTNU. Rektor ved NTNU har anledning til å samtykke i en utsatt offentliggjøring inntil 6 måneder, med opsjon på ytterligere 6 måneder når legitime hensyn tilsier det. Yttergrensen på 12 måneder skal ikke benyttes sjablongmessig. Offentliggjøring skal i alle tilfelle skje så raskt som mulig.

Planlagt offentliggjøring skal meldes til Oppdragsgiver innen 20 Arbeidsdager før planlagt innsendingsdato.

Oppdragsgiver kan, innen 15 Arbeidsdager etter mottatt melding om planlagt offentliggjøring, gi skriftlig melding til NTNU med forespørsel om utsatt offentliggjøring. Denne melding må beskrive hvordan Oppdragsgiver mener den planlagte offentliggjøringen vil ødelegge eller redusere mulig kommersiell utvikling av Prosjektresultatet, eller hvorfor en utsettelse som anmodet er nødvendig for beskyttelse av Immaterielle rettigheter, eller er i direkte konflikt med Oppdragsgivers kommersielle interesser. Meldingen må også konkretisere hvilke elementer i den planlagte offentliggjøringen som Oppdragsgiver eventuelt ønsker å endre.

Prosjektleder skal sammen med Oppdragsgiver og aktuelle forfattere, innen 5 Arbeidsdager, forsøke å finne akseptable justeringer i den planlagte offentliggjøringen, alternativt forespørre NTNU om inntil 6 måneder utsettelse fra mottatt melding fra Oppdragsgiver.

NTNU skal behandle hver forespørsel om utsatt offentliggjøring så raskt som mulig.

I de tilfeller der NTNU godkjenner en utsatt offentliggjøring, kan Oppdragsgiver inntil 30 Arbeidsdager før NTNUs godkjente tidspunkt for utsatt offentliggjøring, gi skriftlig melding til NTNU med forespørsel om ytterligere 6 måneder utsettelse. NTNU skal innen 10 Arbeidsdager behandle en slik forespørsel.

9 Konfidensialitet

All informasjon, uavhengig av form eller kommunikasjonsmåte, som er fremlagt av en part (den «Meddelende Part») til den andre (den «Mottakende Part») i forbindelse med gjennomføringen av Prosjektet, og som blir eksplisitt merket som «Konfidensiell» på tidspunktet for meddelelsen, eller som når formidlet muntlig blir identifisert som konfidensiell på meddelelsestidspunktet og som skriftlig bekreftes og utpekes som «Konfidensiell» innen 15 dager fra meddelelsestidspunktet, skal behandles som «Konfidensiell Informasjon».

**9.1** Mottakeren lover herved, i tillegg til andre taushetsløfter under Kontrakten, i en periode på 3 (tre) år etter avslutningen av Prosjektet:

1. å ikke benytte Konfidensiell Informasjon annet enn til formålet den ble fremlagt for;
2. å ikke røpe Konfidensiell Informasjon til noen tredjepart uten forutgående skriftlig samtykke fra den Meddelende Parten;
3. å sikre at intern deling av Konfidensiell Informasjon fremlagt for Mottakeren skal skje på en ”need to know”-basis;
4. å ved forespørsel fra den Meddelende Parten returnere, eller ødelegge, all Konfidensiell Informasjon som har blitt fremlagt for Mottakeren, inkludert alle kopier derav, og å slette all informasjon som er lagret i maskinlesbar form, i den grad det er praktisk mulig. Mottakeren kan beholde en kopi i den utstrekning det er påkrevd å oppbevare, arkivere eller lagre slik Konfidensiell Informasjon etter gjeldende lover og forskrifter, eller for å bevise pågående forpliktelser, forutsatt at Mottakeren overholder konfidensialitetsforpliktelsene heri, med hensyn til slik kopi.

**9.2** Mottakeren skal være ansvarlige for oppfyllelsen av de ovennevnte forpliktelsene fra sine ansattes side og skal sørge at de forblir forpliktet, så langt det er juridisk mulig, under og etter avslutningen av Prosjektet og/eller etter opphør av kontraktsforholdet med den ansatte.

**9.3** Ovennevnte skal ikke gjelde meddelelse eller bruk av Konfidensiell Informasjon hvis og i den grad Mottakeren kan dokumentere at:

1. den Konfidensielle Informasjonen har blitt eller blir offentlig tilgjengelig på andre måter enn ved brudd på Mottakerens konfidensialitetsforpliktelser;
2. den Meddelende Parten informerer Mottakeren om at den Konfidensielle Informasjonen ikke lenger er Konfidensiell;
3. den Konfidensielle Informasjonen er kommunisert til Mottakeren uten noen forpliktelse om konfidensialitet av en tredjepart som etter Mottakerens beste vitende er i lovlig besittelse av den og som ikke er underlagt noen forpliktelse om konfidensialitet overfor den Meddelende Part;
4. meddelelsen eller kommuniseringen av informasjonen er forutsatt av bestemmelser i denne Kontrakten;
5. den Konfidensielle Informasjonen ble utviklet av Mottakeren helt uavhengig av meddelelsen fra den Meddelende Parten;
6. den Konfidensielle Informasjonen var allerede kjent for Mottakeren forut for meddelelsen.

**9.4** Mottakeren skal utvise samme grad av aktsomhet med hensyn til den Konfidensielle Informasjonen som meddeles under Prosjektet som med sin egen konfidensielle og/eller proprietære informasjon, og ikke i noe tilfelle med mindre enn rimelig aktsomhet.

**9.5** Hver av Partene skal umiddelbart skriftlig informere den andre parten om uautorisert meddelelse, urettmessig tilegnelse eller misbruk av Konfidensiell Informasjon, så snart parten blir oppmerksom på slik uautorisert meddelelse, urettmessig tilegnelse eller misbruk.

**9.6** Dersom en av Partene blir klar over at det vil bli nødvendig, eller sannsynligvis vil bli nødvendig, å meddele Konfidensiell Informasjon for å overholde gjeldende lover eller forskrifter eller et domstols- eller forvaltningsvedtak, skal den, i den grad den lovlig kan gjøre det, før slik meddelelse

1. informere den Meddelende Part, og
2. overholde den Meddelende Parts rimelige instrukser om beskyttelse av den Konfidensielle Informasjonen.

10 Force Majeure

Ingen av Partene har misligholdt sine forpliktelser i henhold til Kontrakten dersom utførelsen av pliktene er blitt utsatt eller forhindret på grunn av Force Majeure. Det anses som Force Majeure hvis oppfyllelse av vilkårene i Kontrakten hindres eller forsinkes på grunn av forhold som Partene ikke kunne ha forutsett da Kontrakten ble inngått, eller ikke kunne ha unngått med rimelige midler slik som, men ikke begrenset til, sykdom, oppsigelse og streik. Den Part som er berørt av Force Majeure, skal gi den annen Part skriftlig melding om eventuell forsinkelse som måtte følge av dette, og har krav på slik forlengelse av Kontrakten som måtte anses rimelig etter omstendighetene.

# 11 Endringer

Oppdragsgiver skal til enhver tid ha rett til skriftlig å kreve at oppdraget modifiseres eller forandres såfremt slike endringer ligger innen rammen av oppdraget som definert i Spesielle vilkår punkt 1. NTNU skal endre arbeidsprogram og budsjett tilsvarende, og Oppdragsgiver skal skriftlig godkjenne endringene.

Andre endringer betinger skriftlig godkjennelse fra NTNU.

Alle endringer som blir avtalt mellom Partene etter oppstart av Prosjektet skal nedfelles i en endringsprotokoll, jfr. Spesielle vilkår § 7 og vedlegg IV i Kontrakten.

12 Tvister

Dersom det oppstår tvist om forståelsen av Kontrakten eller forhold som springer ut av denne, skal tvisten innen rimelig tid søkes løst ved forhandlinger.

Dersom dette ikke lykkes innen 1 – en – måned etter at forhandlinger er begjært, skal tvisten avgjøres ved de ordinære domstoler, med Trøndelag tingrett som verneting.

# 13 Lovvalg

Kontrakten er undergitt og skal fortolkes i samsvar med norsk rett.

**VEDLEGG II:** Beskrivelse av Prosjektbakgrunn

 **NTNU:**

 **Oppdragsgiver:**

**VEDLEGG III:** Prosjektbeskrivelse

**VEDLEGG IV:** Endringsprotokoll